தாராசுரம்

தாராசுரம் (ஆங்கிலம்:Darasuram) இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில், கும்பகோணம் வட்டத்தில் இருக்கும் ஒரு பேரூராட்சி ஆகும். இங்கு உலகப்பெற்ற ஐராவதேசுவரர் கோயில் உள்ளது. இது வணிக நகரமான கும்பகோணத்தின் புறநகர் பகுதி ஆகும்.

2021-இல் புதிய  கும்பகோணம் மாநகராட்சியுடன் இணைத்தல்

தாராசுரம் பேரூராட்சியை அக்டோபர், 2021-இல் புதிதாக நிறுவப்பட்ட கும்பகோணம் மாநகராட்சியுடன் இணைக்கப்பட்டது.kumbakonam corporaon and 19 muniicipalites தமிழ்நாட்டில் புதிய 19 நகராட்சிகள் அறிவிப்பு - 16-வது மாநகராட்சியாக கும்பகோணம் உருவாகிறது

அமைவிடம்
தாராசுரம் பேரூராட்சி தஞ்சாவூரிலிருந்து 42 கி.மீ. தொலைவிலும், கும்பகோணத்திலிருந்து 4 கி.மீ. தொலைவிலும் உள்ளது.

பேரூராட்சியின் அமைப்பு             
2.3 சகி.மீ. பரப்பும், 15  வார்டுகளும், 52  தெருக்களும் கொண்ட இப்பேரூராட்சி  கும்பகோணம் (சட்டமன்றத் தொகுதி)க்கும், மயிலாடுதுறை மக்களவைத் தொகுதிக்கும் உட்பட்டது.தாராசுரம் பேரூராட்சியின் இணையதளம்

மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,931 வீடுகளும் 15,787 மக்கள்தொகையும் கொண்டது.http://www.townpanchayat.in/dharasuram/population Dharasuram Population Census 2011Dharasuram Town Panchayat

சப்தஸ்தானம்
சித்திரை மாதத்தில் நடைபெறும் சப்தஸ்தான விழாவில் கும்பகோணம் ஆதிகும்பேஸ்வரர் மங்களநாயகியுடன் அதிவிநோதமாக அலங்கரிக்கப்பட்ட பல்லக்கில்  திருக்கலயநல்லூர், தாராசுரம், திருவலஞ்சுழி, சுவாமிமலை, கொட்டையூர், மேலக்காவேரி ஆகிய தலங்களுக்கு எழுந்தருளி காட்சி கொடுத்துத் திரும்புவர்.திருக்குடந்தை அருள்மிகு ஆதிகும்பேஸ்வரர் திருக்கோயில் தல வரலாறு, 1992

இது பஞ்சகுரோசத்தலங்களில் ஒன்றாகும்.திருக்குடந்தை அருள்மிகு ஆதிகும்பேசுவரசுவாமி திருக்கோயில் தல வரலாறு, 2004 (மகாமக ஆண்டு)

 வரலாற்றுச் சிறப்பு 

இவ்வூர் பொ.ஊ. 12-ஆம் நூற்றாண்டில் இரண்டாம் இராஜராஜ சோழனால் கட்டப்பட்ட ஐராவதேஸ்வரர் கோயிலுக்காக அறியப்படுகிறது.

இக்கோவில் மிகச்சிறப்பான கட்டிடக்கலையின் இருப்பிடமாக விளங்குகிறது. இதனுடைய விமானம் 85 அடி உயரம் கொண்டது.

பத்தாம் நூற்றாண்டில் இருந்து 12-ஆம் நூற்றாண்டுக்கு இடையில் கட்டப்பட்ட கங்கைகொண்ட சோழபுரம் கோவிலும் தாராசுரம் கோயிலும் நிறைய ஒற்றுமைகளைக் கொண்டுள்ளன.

 சான்றுகள் 

வெளி இணைப்புகள்

 தாராசுரம் பேரூராட்சியின் தொடர்பு மையங்கள்
 தாராசுரம் பயணக்கட்டுரை
 பச்சை பூமி - தாராசுரம் (சிற்பக்கலையின் உன்னதம்)

பகுப்பு:சோழர் நகரங்கள்
தஞ்சாவூர் மாவட்டத்திலுள்ள ஊர்களும் நகரங்களும்